Менің мамандығым

            "Еліміздің ертеңі - бүгінгі
               жас ұрпақтың қолында,
ал жас ұрпақтың тағдыры
Н.Ә.Назарбаев
        Адам өзінің болашақ кәсібіне әр түрлі жолдармен келеді. Біреулер үшін - ол ойға алған арманның орындалуы, отбасы дәстүрін жалғастыру, келесі біреулер үшін - жаңалыққа, дербестікке талпыныс, үшінші біреулерге - әйтеуір бір мамандық алу керек болған соң т.б. Алғаш мектеп табалдырығын аттап, қолыма  қалам ұстаған күннен бастап, менің арманың ұстаз болу еді. Менің арманым орындалды. Бұл мамандықты таңдағаныма, ата-аналарым қарсы болмай, керісінше қолдау жасады. Қолдау жасап, ақыл-кеңес, күш-жігер берген ата-анама және дәріс берген ұстаздарыма алғысым шексіз. Мен бұл мамандықтың соншалы қасиетті, адал, жауапкершілігі мол  екендігіне көзім жетті. Қазіргі таңда мен бұл мамандық жолында жүргеніме еш өкінбеймін. Өйткені, ұстаз - киелі маман, ол ұлы есім.Ұстаз - ол тек қана, балаларға білім ғана беріп қоймайды, балаларды жеке тұлға етіп қалыптастырады, оқуға деген қызығушылығын арттырады. Әр мамандықтықтың өз қиындығы, өз қызығы бар. Менің мамандығым-тәрбиеші. Тәрбиешінің жүмысы өте күрделі де, жауапты да, әрі қызықты болып келеді. Балалармен жұмыс жасау үлкен бақыт. Балалардың әр күні біздің көз алдымызда өтіп жатыр.Алдымызғ келген балалар -  біреудің маңдай алды жарығы, енді бірі - жал дегенде жалғызы, бірі - ерке, бірі - қой аузынан шөп алмас момыны. Маңдай алды жарығын Таңшолпандай жарқыратып, жал дегенде жалғызды көпшілдікке үйретіп, қой аузынан шөп алмасты ортада жарқылдатып сөйлер шешен қылып тәбиелеу үшін қажымас қайрат  пен батырлық қажет. Әр үйдің еркелерін бір арнаға тоғыстырып, олармен жұмыс жасау оңайға соқпайды. Алайда баланың тілін тауып, тілдесу, жақсы тәрбие берудің өзі бір үлкен ғанибет.